Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Israelin ulkoministeriö ilmaisi vastalauseensa Norjan hallitukselle, -
sen jälkeen, kun Norja ilmoitti viikko sitten alkavansa merkitä -
kiistanalaisilla alueilla valmistettuja tuotteita siirtokuntatavaroiksi.
Norjan ulkoministeri Anniken Huitfeldt ilmoitti kesäkuun 10. päivänä, -
ettei hänen hallituksensa enää hyväksyisi Länsirannan, -
Itä-Jerusalemin ja Golanin alueen juutalaisyhteisöjen -
tavaroiden myymistä merkittynä Made in Israel.
Norjan mukaan Israelin miehittämiltä alueilta peräisin oleviin -
elintarvikkeisiin on merkittävä alue, jolta tuote tulee, -
ja että se tulee Israelin siirtokunnalta, -
jos se tulee edellä mainituilta alueilta, -
Norjan ulkoministeriön lehdistötiedotteessa todettiin.
Naftali Bennettin johtama hallitus varoitti kuitenkin, että päätös -
voi vaikuttaa haitallisesti Israelin ja Norjan kahdenvälisiin suhteisiin -
ja vaikuttaa Norjan roolin merkitykseen -
Israelin ja Palestiinan suhteiden edistämisessä.
Israel on soveltanut näillä alueilla maansa lakia, -
samoin myös koko pääkaupunkiinsa Jerusalemiin, että Golanille -
saatuaan alueiden hallinnan puolustussodassa vuonna 1967.
Israelin ja Palestiinan vapautus järjestön, PLO:n välillä tehdyt -
1990-luvun Oslon sopimukset takaavat sen, -
että Israel säilyttää täydellisen hallinnan alueella C, -
joka sisältää kaikki Länsirannan juutalaiset yhteisöt ja yritykset.
Sopimuksissa ei asetettu mitään esteitä -
Israelin rakentamistoimenpiteille kyseisillä alueilla.
Palestiinalaishallinnon presidentti Mahmud Abbas -
vakuutti viikko sitten Yhdysvaltain diplomaatille, -
että Itä-Jerusalem tulee pysymään -
ikuisesti Palestiinan valtion pääkaupunkina.
Abbas isännöi Ramallahissa Yhdysvaltain valtuuskuntaa, -
jota johti Lähi-idän asioiden apulaisulkoministeri Barbara Leaf.
"Tavoitteemme on päästä eroon miehityksestä -
kansainvälisen legitiimiyden päätöslauselmien perusteella", -
Abbas kertoi palestiinalaismedia Wafan mukaan.
Itä-Jerusalem on ja tulee olemaan Palestiinan valtion pääkaupunki, -
hän julisti, ja että palestiinalaishallinto ryhtyy toimiin -
kansainvälisellä areenalla pakottaakseen Israelin lopettamaan -
rikolliset miehityskäytännöt, -
jotka koskevat etnistä puhdistusta ja rotusyrjintää.
Abbas toisti samalla vaatimuksensa, että Yhdysvallat poistaisi PLO:n -
kansainvälisten terroriryhmienluettelostaan ja -
että Yhdysvaltojen tulisi avata palestiinalaisten konsulaatti -
Itä-Jerusalemissa.
Libanonissa toimiva, Iranin tukema terrorijärjestö Hizbollah -
käyttää ympäristöjärjestöjen perustamia asemia hyväkseen -
vakoillakseen Israelin armeijan liikkeitä -
Libanonin ja Israelin välisellä raja-alueella.
IDF:n arabiankielisen tiedottajan mukaan -
Hizbollahin jäsenet toimivat paikalla -
naamioituneena ympäristöjärjestö Green Without Bordersin aktivisteiksi.
IDF:n tiedottaja jakoi medialle kuvia -
useista Hizbollahin paikalla olevista toimijoista, -
todeten samalla, että tarkkailupiste rikkoi YK:n turvallisuusneuvoston -
päätöslauselmaa 1701.
Israelin pohjoisen armeijan komentaja Amir Baram totesi, -
että Hizbollahin etuasemien rakentaminen rajalla on tehostunut.
"Tunnemme heidät heidän nimistään ja mistä he ovat kotoisin."
Kyseessä ei ole ensimmäinen kerta, kun Hizbollah jää kiinni -
Green Without Borders järjestön käyttämisestä suojakilpenä.
Israelin armeija syyttääkin järjestöä tällaisen toiminnan ja -
terrorin sallimisesta järjestön logon suojassa.
Vaikka UNIFIL pyysi Libanonin asevoimia helpottamaan pääsyä -
asiaankuuluville Green Without Borders -kohteille jo 3 vuotta sitten -
ja Libanonin armeija vahvisti tekevänsä niin, -
UNIFILille myönnettiin vain osittainen pääsy kohteisiin, -
mutta tarvittavien teknisten laitteiden käyttö evättiin.
Israelin armeijan puolustuskyky paranee entisestään, -
kun asetekniikan erikoistehdas Rafael julkisti uuden, -
kuudennen sukupolven Spike Nlos tarkkuusohjuksen.
Ohjuksen teknisesti tehostettuja ominaisuuksia ovat -
uudet pelastusohjaimet, järjestelmän vaihto, kohteen kuvanotto -
ja laajennetut kantamat.
Rafaelin Spike ohjusperheeseen kuuluu jo ennestään -
kolme erityyppistä ohjusta. Ne tarjoavat äärimmäisen tarkkuuden -
myös pitkillä etäisyyksillä, mukaan lukien NLOS-variantilla, -
joka voidaan laukaista ilmasta, maasta tai laivoista.
Rafaelin tiedottajan mukaan uusi Nlos toimii sekä hyökkäävässä että -
puolustavassa skenaariossa, ja se tarjoaa reaaliaikaista -
taktista tiedustelutietoa ja vahinkoarvioita, -
mikä mahdollistaa sen mukauttamisen kohteiden mukaan ja -
tehtävien keskeyttämisen kesken lennon.
Rafaelin mukaan tässä uudessa Spike Nlosin kuudennessa sukupolvessa -
on useita uusia parannettuja ominaisuuksia, -
etenkin, kun yksi operaattori ja kantoraketti voivat ampua ja ohjata -
jopa neljää ohjusta samanaikaisesti, -
mikä mahdollistaa yllätyselementin vihollisjoukkoja vastaan.
Läntiset vallat, Iso-Britannia, Ranska, Saksa ja Ydysvallat -
ovat kiitelleet YK:n alaisen Atomienergiajärjestö IAEA:n -
tehokasta toimintaa, sen paljastaessa suuria puutteita -
Iranin antamissa selvityksissä kyseiseen ohjelmaan liittyen.
Yhteisessä julkilausumassa kyseiset valtiot vaativat Irania -
täyttämään velvollisuutensa ja osoittaa, että sen ydinohjelmaa -
ei käytetä omatuotteisen ydinaseen valmistamiseen, -
vaan että se on todistettavasti vain rauhanomainen.
IAEA:n hallintoneuvoston 30 jäsentä hyväksyi aloitteen, -
joka on ensimmäinen Irania kohtaan tehty arvostelu kahteen vuoteen, -
ja vain Venäjä ja Kiina äänestivät sitä vastaan.
Ydinasevaltiot Intia ja Pakistan pidättyivät äänestämästä, -
samoin teki Libya.
Päätös Iranin tuomitsemisesta on suurelta osin symbolinen, -
eikä se uhkaa maailmanvaltojen erityistoimia Irania vastaan.
Kyseiset länsivallat, jotka neuvottelevat Iranin kanssa -
vuoden 2015 tehdyn JCPOA ydinsopimuksen elvyttämisestä, -
sanoivat, ettei ole tarvetta ryhtyä lisätoimiin, jos islamilainen tasavalta
aloittaa jälleen yhteistyön YK:n viraston kanssa.
Kommentti sisälsi kuitenkin selkeän uhan, -
että lisätoimia voitaisiin toteuttaa tulevaisuudessa.
Iran oli varautunut kyseiseen päätöslauselmaan, -
sillä vain tuntia ennen kuin hallintoneuvosto hyväksyi sen, -
Iran ilmoitti, että se oli katkaissut useita -
sen ydinvoimaloita valvovia IAEA:n kameroita.
Israelin armeija on aloittanut erittäin dramaattiset päivitykset -
armeijansa iskuvoimaan koskien lähinnä valmiutta tehdä -
sotilaallisia iskuja Iranin ydin- ohjelmaan kuuluvia laitoksia vastaan.
Suurimmat ja tehokkaimmat muutokset liittyvät ilmavoimiin, -
jossa tavoitteena on kyetä tekemään pommituslento -
Iranin eri laitoksiin ilman, että suoritetaan välitankkausta ilmassa -
tai minkään toisen valtion maaperällä.
Toisena merkittävänä kehitysaskeleena on ollut -
Rafaelin asetehtaan suunnittelema ja kehittämä uudentyyppinen pommi, -
jonka teho/painosuhde on huomattavasti aikaisempia parempi -
ja mahdollistaa suuremman polttoainemäärän ottamisen koneisiin.
Tätä uutta pommia on testattu onnistuneesti useita kertoja, -
myös yhdessä Yhdysvaltojen ja Kreikan ilmavoimien kanssa tehdyn, -
viikko sitten päättyneen sotaharjoituksen aikana.
Viesti Iranille on selvä,-
jos JCPOA sopimus syntyy sellaisessa muodossa, -
tai jos uutta sellaista ei synny lainkaan, -
ja Iran saa kuitenkin käyttöönsä aseluokan ydinmateriaalia, -
Israel pidättää itsellään oikeuden iskeä Iranin ydinohjelmaa vastaan -
itsenäisesti ja ilman mitään ennakkovaroitusta.
Naftali Bennettin hallitus kokee jatkuvasti takaiskuja toisensa jälkeen.
Viikko sitten Israelin rikoslakia koskevassa äänestyksessä, -
hallituksen esitys kaatui selvin numeroin.
Kolme koalitioon kuuluvaa arabikansanedustajaa -
sekä yksi pääministeripuolue Jaminan edustaja -
pidättäytyivät äänestämästä esityksen puolesta.
Kyseinen laki koskee Juudean ja Samarian, -
eli ns. Länsirannan puolella asuvia, -
lähes puolta miljoonaa siirtokuntalaista, -
joiden oikeuksia asua alueella suojaa mainittu laki.
Sen voimassaolo päättyy kuitenkin kesäkuun viimeinen päivä,-
eli vajaan kahden viikon kuluttua, mikäli kolmaskaan -
Knessetin äänestyskierros ei tuo sille parlamentaarista hyväksyntää.
Hallitus ei kuitenkaan kaadu muun kuin budjettilain etenemiseen, -
mutta käytännössä Bennett-Lapidin hallitus menettäisi toimintakykynsä,-
jos tämä, äärimmäisen tärkeä laki ei menisi läpi, -
sillä se tekisi näistä Juudean ja Samarian siirtokuntalaisista -
tavallaan lainsuojattomia.
Näin Jerusalem uutiset tällä kertaa. Muistahan rukoilla rauhaa -
tuolle kaupungille, maalle ja koko Lähi-itään.
Ja aivan erityisesti nyt myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7